
Tiekėjams                                                                                            2026-02-27                            
/siunčiama CVPIS/


DĖL ATSAKYMO Į PAKLAUSIMĄ 
 

         Perkančioji organizacija DVB-T siųstuvų su montavimu pirkime (CVPIS ID 6202923), CVPIS susirašinėjimo priemonėmis gavo prašymą paaiškinti sąlygas. Paklausimų teikimo terminas yra pasibaigęs, tačiau atsižvelgiant į tai, kad tikslinama Pasiūlymo forma, teikia atsakymą: 
	Eil. Nr.
	Paklausimas  
(tekstas neredaguotas)
	Paaiškinimas 

	1.
	Ar Tiekėjo samdoma įmonė siųstuvų instaliavimui yra traktuojama kaip Subrangovas, kai atliekamų darbų suma ženkliai neįtakoja projekto kainos ir tokia įmonė atlieka tik integravimo paslaugas?
	Paaiškiname, Tiekėjų pasiūlymų vertinimas bus atliekamas po jų pateikimo termino pabaigos.
Atkreipiame dėmesį, kad pirkimo Bendrųjų sąlygų 1.13 p. yra apibrėžta „Subtiekėjas – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.“. Pirkimo Bendrosiose sąlygose plačiau apie tai paaiškinta 11 skyriuje „SUBTIEKĖJŲ PASITELKIMAS“. 
Taip pat, pirkimo Bendrųjų sąlygų 1.16 p. yra  apibrėžta „Ūkio subjektas, kurio pajėgumais remiamasi – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį, kad atitiktų kvalifikacijos reikalavimus.  Ūkio subjektais, kurio pajėgumais remiamasi nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, pagal VPĮ 49 straipsnį, kad atitiktų perkančiosios organizacijos keliamus kvalifikacijos reikalavimus.“. 
Pirkimo Bendrosiose sąlygose plačiau apie tai paaiškinta 10 skyriuje „RĖMIMASIS ŪKIO SUBJEKTŲ PAJĖGUMAIS“.

	2.
	Kokie dokumentai tokiam Subrangovui instaliacijai yra pateikiami kartu su Pasiūlymu, ar vien tik užpildytą EBVPD kaip tai nurodyta dokumente „Priedas Nr. 6 Pašalinimo pagrindai“, ar reikia pateikti ir visus kitus dokumentus, nurodytus Atviro konkurso specialiosiose sąlygose Punkte Nr.6 „Specialieji reikalavimai pasiūlymų rengimui ir pateikimui“?
	[bookmark: _Ref39744259]      Paaiškiname, pirkimo Bendrųjų sąlygų 9 skyriuje, reikalaujama, kad atskirą EBVPD pildo: tiekėjas; kiekvienas tiekėjų grupės narys (jeigu pasiūlymą teikia tiekėjų grupė); kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį; pasiūlymo teikimo metu žinomi subtiekėjai (jeigu perkančioji organizacija nustato reikalavimus dėl subtiekėjų pašalinimo pagrindų). O     pirkimo Specialiųjų sąlygų 6 priedo „Pašalinimo pagrindai“ 2 p. nurodyta, kad pašalinimo pagrindai taikomi tik tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi. 

	3.
	Priede Nr.7 „Kvalifikacijos reikalavimai tiekėjams“ lentelės eil.nr.1 nurodyta, kad informacija apie Tiekėjo veiklos pajamas „Pateikiama su pasiūlymu, įrašant prašomą informaciją į Pasiūlymo formos lentelę „Informacija apie tiekėjo metines pajamas“. Tokios lentelės Pasiūlymo formoje priede Nr.5 nėra. Ar tokia lentelė turi būti įterpta papildomai šioje formoje, ar pateikiama atskirame pranešimo formos dokumente?
	     Paaiškiname, informaciją apie Tiekėjo visos veiklos pajamas paskutiniais finansiniais metais reiktų įrašyti į Pasiūlymo formą 7 lentelėje „Informacija apie tiekėjo metines pajamas“.
     Rengiant pasiūlymą, prašome vadovautis pridedama Specialiųjų sąlygų 5 priedo „Pasiūlymo forma“ (Aktuali redakcija nuo 2026-02-27).

